Diari Oficial de la Generalitat Valenciana


Sumari del DOGV 799, del 08-04-1988 (1988/810869)

DECRET 31/1988, de 21 de març, del Consell de la Generalitat Valenciana, pel qual es desplega l'article 23 de la Llei de Pressuposts per a 1988.
------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/03/21/31/dof/vci/html**

### Dades del document

Número de DOGV
:   799

Data del DOGV
:   08-04-1988

Secció del DOGV
:   DISPOSICIONS GENERALS

Número del document
:   1988/810869


Data del document
:   21-03-1988

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 31/1988, de 21 de març, del Consell de la Generalitat Valenciana, pel qual es desplega l'article 23 de la Llei de Pressupostos per a 1988.  
L?article 23 de la Llei 1/1988, de 29 de febrer, de Pressuposts de la Generalitat Valenciana per a 1988, estableix que el termini màxim per a efectuar el pagament de les obligacions econòmiques de la Generalitat, que regula l'article 16 de la Llei d'Hisenda Pública de la Generalitat Valenciana, serà de 90 dies naturals des del naixement efectiu de l?obligació.  
L?article 16 de la Llei d'Hisenda Pública de la Generalitat Valenciana, definint les obligacions econòmiques de la Generalitat, indica que són les que «naixen de la Llei, dels negocis jurídics i dels actes o fets que, segons Dret, les generen» i que sols seran exigibles com a conseqüència de l?execució del pressupost, per sentència judicial ferma o d'operacions de tresoreria legalment autoritzades.  
D'altra banda, el manament de l'article 23 de la Llei de Pressuposts consisteix en què els pagaments de la Generalitat hauran d'efectuar-se en un termini màxim de 90 dies des del naixement efectiu, computant-se el termini esmentat, per prescripció del mateix article, fins al dia en què es produesca la recepció de l'ordre de pagament per transferència de l'Entitat financera a què s?ordena la seua realització o des de l'endemà de la comunicació al creditor d'haver-se disposat el cobrament.  
El naixement d'una obligació de pagament és coincident amb el reconeixement o la liquidació d'aquest i el termini ha de computar-se des que es conclogué el servei o la seua prestació determinant, però el termini per a pagar i liquidar si escau interessos de demora, que el precepte legal que es reglamenta concedeix, és de 90 dies a partir del naixement efectiu.  
L?objectiu d'aquesta norma és la determinació del naixement efectiu de les obligacions de pagament, identificant-lo amb la data en què el creditor presenta els documents justificatius, en uns casos, amb el venciment del deute en altres, o amb la meritació en altres. Per això, i d'acord amb l'article 23 de la Llei de Pressuposts per a 1988, a proposta del Conseller d'Economia i Hisenda, amb la deliberació prèvia del Consell en la sessió del dia 21 de març de 1988,  
DECRETE:  
Article primer  
Les obligacions de pagament del personal de la Generalitat, que es deriven de l?execució del capítol primer dels seus Pressuposts, segons que disposa l'article 8 de la mateixa Llei de Pressuposts per a 1988, té naixement efectiu:  
a) Per a les retribucions bàsiques i complementàries de caràcter fix i periodicitat mensual, el darrer dia de cada mes i en els casos de primera destinació, reingrés al servei actiu, o en el de reincorporació, el darrer dia del mes en què es produeix l'alta, fins i tot per als casos de nomenaments provisionals.  
b) Les diferències de retribucions complementàries per canvi de nivell, el darrer dia del mes següent a aquell en què es produesca la presa de possessió del nou lloc o el reconeixement del nou nivell per l?òrgan competent, si no hi ha canvi del lloc de treball.  
e) Els nous triennis, el darrer dia del mes següent des del dia que compleixen.  
d) En les altres retribucions previstes en la Llei 10/1985, de 31 de juliol, de la Funció Pública Valenciana, des del darrer dia del mes en què l?òrgan competent reconeix el dret.  
Article segon  
Les obligacions que tenen per causa prestacions o serveis a la Generalitat, des de la data de presentació fefaent de les factures corresponents, sempre que resulten conformes.  
En els casos d'indemnització prevists en el Decret del Consell 200/1985, de 23 de desembre, des de la data fefaent de presentació del compte corresponent, justificatiu, que reunesca els requisits reglamentaris.  
Article tercer  
Les subvencions concedides amb càrrec als capítols IV i VII tindran naixement efectiu a partir de la data de la seua justificació, d'acord amb el número 5 de l'article 43 de la Llei d'Hisenda Pública de la Generalitat Valenciana.  
Article quart  
El naixement efectiu de l'obligació per al pagament de les certificacions del contracte d'obres coincidirà amb la data de la seua expedició, que ha de ser en els deu dies següents del període a què corresponguen per cada mes, llevat que el Plec de Clàusules Administratives Particulars establesca altrament. Tot aixà com a conseqüència del que disposen els articles 142 i 144 del Reglament General de Contractació i la clàusula 47 del Plec general.  
El naixement efectiu per al pagament, si escau, del saldo a favor de la contracta en liquidació provisional o definitiva serà a partir dels tres mesos de la pràctica de la liquidació, en el seu termini reglamentari.  
En els contractes amb clàusula de revisió i una vegada reconegut aquest dret, es procedirà a expedir d'ofici la liquidació de revisió amb ocasió de la certificació d'obres que corresponga a aquest període, i el naixement efectiu es regira per les normes del paràgraf primer d'aquest article.  
Article cinquè  
En els altres casos que es deriven de l?execució del pressupost de despeses de la Generalitat i, consegüentment, en les operacions extrapressupostàries que en siguen conseqüència, des que es complesquen els requisits que estableix l'article 16 de la Llei 4/1984, de 13 de juny.  
Article sisè  
El naixement efectiu del dret a la devolució d'ingressos indeguts es fixarà d'acord amb les prescripcions següents:  
a) En tots aquells casos que el dret a devolució siga conseqüència d'errors materials o de fet, com duplicacions d'ingressos o notoris errors de major import al procedent, des de la data en què es reclama la devolució.  
b) En els casos de qüestions de dret o de qualsevol recurs o reclamació, des del dia en què adquireix fermesa la resolució judicial, en via ordinària o econòmica administrativa.  
Article setè  
D'acord amb el que disposa l'article 40 de la Llei d'Hisenda Pública de la Generalitat Valenciana, la disposició i liquidació del crèdit exigible per les oficines gestores serà de 60 dies naturals des del naixement efectiu, i en corresponen 30 dies per a la intervenció i l'ordenació del pagament i la seua realització.  
Article vuitè  
En les propostes de pagament que confeccionen els serveis econòmics de cada Conselleria o Organisme Autònom haurà de constar ineludiblement la data del naixement efectiu de l?obligació de pagament d'acord amb les normes indicades anteriorment.  
DISPOSICIO ADDICIONAL  
Vist que la disposició addicional tercera de la Llei de la Generalitat Valenciana 1/1988, de 29 de febrer, estableix el procediment excepcional per a efectuar els pagaments derivats de la gestió de competències en l?àmbit del règim econòmic de la Seguretat Social, en aquests pagaments regiran les prescripcions següents:  
a) El termini per a efectuar el pagament de les obligacions de la Generalitat no s?aplicarà a les que han estat contretes amb data anterior a la seua entrada en vigor, per les Entitats gestores de la Seguretat Social.  
b) Havent estat establert que els traspassos a què fa referència el Reial Decret 1612/1987, de 27 de novembre i Decret del Consell 105/1987, de 7 de setembre, malgrat tenir efectivitat a partir del dia 1 de gener de 1988, són susceptibles d'aplicació del sistema d?assistència pressupostària i financera que es deriva de la Circular de 29 de desembre de 1987, de la Direcció General de Règim Econòmic de la Seguretat Social del Ministeri de Treball i Seguretat Social, subsistirà, mentre es prolongue aquest sistema, la no aplicabilitat de l'article 23 de la Llei 1/1988, de 29 de febrer.  
DISPOSICIONS FINALS  
Primera  
La Conselleria d'Economia i Hisenda queda autoritzada a dictar les normes de desplegament d'aquest Decret.  
Segona  
Aquest Decret entrarà en vigor l?endemà de la publicació en el Diari Oficial de la Generalitat Valenciana.  
València, 21 de març de 1988.  
El Conseller d'Economia i Hisenda,  
ANTONI BIRLANGA CASANOVA  
El President de la Generalitat,  
JOAN LERMA I BLASCO


Còpia Permalink ELI